Ħames Direttiva tal-Kummissjoni 93/73/KEE
tad-9 ta' Settembru 1993
dwar il-metodi ta' l-analiżi meħtieġa sabiex tiġi ċċekkjata l-kompożizzjoni tal-prodotti kosmetiċi
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/768/KEE tas-27 ta' Lulju 1976 dwar l-approssimazzjoni tal-liġijiet ta' l-Istati Membri li għandhom x'jaqsmu mal-prodotti kosmetiċi [1], kif l-aħħar emendata bid-Direttiva 93/35/KE [2], u b'mod partikolari l-Artikolu 8(1) tagħha,
Billi d-Direttiva 76/768/KEE tipprovdi sabiex il-prodotti kosmetiċi jiġu ttestjati uffiċjalment bil-għan li jiġi żgurat illi jiġu sodisfatti l-kondizzjonijiet stabbiliti mid-dispożizzjonijiet Komunitarji dwar il-kompożizzjoni tal-prodotti kosmetiċi;
Billi l-metodi kollha meħtieġa ta' l-analiżi għandhom jiġu stabbiliti malajr kemm jista' jkun; billi diġà ttieħdu erba' passi bid-Direttiva tal-Kummissjoni 80/1335/KEE [3], kif emendata bid-Direttiva 87/143/KEE [4], id-Direttiva tal-Kummissjoni 82/434/KEE [5], kif emendata bid-Direttiva 90/207/KEE [6] u d-Direttivi tal-Kummissjoni 83/514/KEE [7] u 85/490/KEE [8]; billi l-mod kif jiġi identifikat u stabbilit in-nitrat tal-fidda, il-mod kif jiġi identifikat u stabbilit id-disulfid tas-selenju fix-shampoos ta' kontra l-brija, il-mod kif jiġu stabbiliti l-barju solubbli u l-istrontium solubbli fil-pigmenti fil-għamla ta' mluħ jew għadajjar, il-mod kif jiġi identifikat u stabbilit il-benżil ta' l-alkol, il-mod kif jiġi identifikat iż-żirkonju, il-mod kif jiġu stabbiliti ż-żirkonju, l-aliminju u l-klorin fil-prodotti kontra l-għaraq li mhumiex aerosols u l-mod kif jiġu identifiti u stabbiliti l-eksamidin, id-dibromoeksamidin, id-dibromopropamidin u l-kloreksidin, jikkostitwixxu l-ħames pass;
Billi l-miżuri pprovvduti f'din id-Direttiva huma skond l-opinjoni tal-Kumitat ta' l-addattament tad-Direttiva 76/768/KEE għall-progress tekniku,
ADOTTAT DIN ID-DIRETTIVA:
Artikolu 1
L-Istati Membri għandhom jieħdu l-passi kollha meħtieġa sabiex jiżguraw illi matul it-testijiet uffiċjali tal-prodotti kosmetiċi:
- il-mod kif jiġi identifikat u stabbilit in-nitrat tal-fidda,
- il-mod kif jiġi identifikat u stabbilit id-dislufid tas-selenju fix-shampoos kontra l-brija,
- il-mod kif jiġu stabbiliti l-barju solubbli u l-istrontium solubbli fil-piġmenti fil-għamla ta' mluħ jew għadajjar,
- il-mod kif jiġi identifikat u stabbilit l-alkol tal-benżil,
- il-mod kif jiġi identifikat iż-żirkonju u l-mod kif jiġu stabbiliti ż-żirkonju, l-aliminju u l-klorin fil-prodotti kontra l-għaraq mhumiex aerosols,
- il-mod kif jiġu identifikati u stabbiliti l-eksamidin, id-dibromoeksamidin, id-dibromopropamidin u l-kloreksidin,
għandhom jitwettqu skond il-metodi deskritti fl-Anness.
Artikolu 2
1. L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex jikkonformw ma' din id-Direttiva mhux aktar tard mit-30 ta' Settembru 1994. Għandhom jgħarrfu b'dan minnufih lill-Kummissjoni.
Meta l-Istati Membri jadottaw dawn id-dispożizzjonijiet, dawn għandu jkollhom referenza għal din id-Direttiva jew għandhom ikunu akkumpanjati minn din ir-referenza fil-waqt tal-pubblikazzjoni uffiċjali tagħhom. Il-proċedura għal din ir-referenza għandha tiġi adottata mill-Istati Membri.
2. L-Istati Membri għandhom jikkomunikaw lill-Kummissjoni d-dispożizzjonijiet tal-liġijiet nazzjonali li huma jadottaw fil-qasam kopert b'din id-Direttiva.
Artikolu 3
Din id-Direttiva hija indirizzata lill-Istati Membri.
Magħmula fi Brussel, fid-9 ta' Settembru 1993.